《题东林饯别图》
明代·甘学

巢禹人间共一堂，交情到此羡相忘。天南春早停云思，蓟北秋宵坐月光。

今古几人曾下榻，江山留句入奚囊。他年我亦腰横玉，不识重来望帝乡。

作者简介：甘学，字千盘，号二盘子。顺德人。弃举子业，入西樵，从湛若水游，主四峰玉泉，称玉泉甘子。霍韬尝具本荐于朝。清咸丰《顺德县志》卷二三有传。